OpenLLM-France/wikimedia huggingface dataset:
# Corgoň

Corgoň (en eslovac:ˈtsɔrɡɔɲ) és una estàtua situada en la ciutat de Nitra a Eslovàquia. Va ser realitzada per Vavrinec Dunajský l'any 1820 i constitueix un símbol de Nitra.

## Història

Segons una llegenda local, Corgoň va ser una persona real que treballava en la metal·lúrgia a Nitra. Era un home de complexió forta en particular de braços musculosos. Sempre que copejava el seu martell, la ciutat superior tremolava com si succeís un terratrèmol. Va influir en la història de la seva ciutat, quan els otomans van assetjar el Castell de Nitra. Els invasors estaven a punt per pujar les parets del castell, quan Corgoň va aparèixer i va començar a fer rodar pedres enormes, i això va provocar la paüra entre els turcs, encara que el que més els va espantar va ser el personatge gegantí ple de carbó i fum i la seva cara ennegrida, veient-lo van fugir immediatament. Així va ser com la ciutat superior de Nitra va sobreviure al primer atac otomà. L'estàtua de Corgoň va encarnar el poder local invencible per a sempre. Hi ha una dita a la zona, aplicada a qui mostra un gran poder, la qual diu: «ser tan poderós com Corgoň».
En l'escultura, Corgoň està descrit com el déu Atlas, segons una llegenda grega Atlas va ser castigat en forma de columna que havia de sostenir, íntegre per sempre, el cel sense que descendís. Més tard Atlas es va representar també portant sobre seu un globus terraqüi.

## Referències

* ↑ «Statue of Corgoň | Museums and history Nitra |» (en anglès). kamnavylet.sk. [Consulta: 6 agost 2022].
* ↑ Mallows, Lucy. Slovakia (en anglès). Bradt Travel Guides, 2007, p. 175. ISBN 978-1-84162-188-3.
* ↑ Martínez Serrano, Beatriz «La presencia de ayudantes Comenius en los centros educativos: un acercamiento a la diversidad». e-CO: Revista digital de educación y formación del profesorado, 8, 2011, pàg. 8. ISSN: 1697-9745.
* ↑ «Atlas - Greek Mythology». Greek Mythology Link. [Consulta: 6 agost 2022].

## Enllaços externs

* Castell de Nitra
# Cantons de l'Ardecha

Els Cantons de l'Ardecha, al departament de l'Ardèche, França, són 33 i s'agrupen en tres districtes:

## Referències

* ↑ «Ardecha | enciclopèdia.cat». [Consulta: 10 febrer 2021].
* ↑ «Décret n° 2014-148 du 13 février 2014 portant délimitation des cantons dans le département de l'Ardèche». [Consulta: 10 febrer 2021].
* ↑ «Décret n° 2016-1319 du 5 octobre 2016 modifiant le décret n° 2014-148». [Consulta: 10 febrer 2021].
* ↑ (Diversos autors). Nueva Enciclopedia Larousse (en castellà). 2a. Barcelona: Planeta, 1984, p. 634. ISBN 84-320-4241-2.
# Residència Geriàtrica de Maó

La Residència Geriàtrica de Maó fou construïda l'any 1738 pels anglesos, que volien fer un hospital de caritat de nova planta al carrer Cós de Gràcia, amb un oratori dedicat al Bon Pastor. Aquest edifici estava mantingut per doblers d'herències i per almoines. Aquest edifici ja el van fer sobre un hospital de l'edat mitjana que acollia a persones malaltes i necessitades.
Ha sofert una altra reforma que va remodelar la façana amb un estil de línies clàssiques. Anys més tard, Juana Adelaida Cardona va deixar una herència per poder fer-hi una nova reforma, i al seu costat es va construir un edifici destinat a malalts contagiosos, que avui és la Casa d'Infància. Aquest hospital municipal és, en l'actualitat, la Residència Geriàtrica.
# Oregon (Ohio)

Oregon és una població dels Estats Units a l'estat d'Ohio. Segons el cens del 2000 tenia 19.355 habitants.

## Demografia

Segons el cens del 2000, Oregon tenia 19.355 habitants, 7.708 habitatges, i 5.318 famílies. La densitat de població era de 254,4 habitants per km².
Dels 7.708 habitatges en un 30,5% hi vivien nens de menys de 18 anys, en un 55,4% hi vivien parelles casades, en un 9,9% dones solteres, i en un 31% no eren unitats familiars. En el 27% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3.
Per edats la població es repartia de la següent manera: un 24,1% tenia menys de 18 anys, un 7,7% entre 18 i 24, un 26,9% entre 25 i 44, un 24,8% de 45 a 60 i un 16,5% 65 anys o més.
L'edat mediana era de 40 anys. Per cada 100 dones de 18 o més anys hi havia 87,7 homes.
La renda mediana per habitatge era de 45.777 $ i la renda mediana per família de 57.156 $. Els homes tenien una renda mediana de 42.631 $ mentre que les dones 28.897 $. La renda per capita de la població era de 21.619 $. Aproximadament el 3,4% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oregon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Oregon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Grantia socialis

Grantia socialis és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1967 per Radovan Borojevic.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia socialis Borojevic, 1967. Accessed through: World Register of Marine Species at: http://www.marinespecies.org/aphia.php?p=taxdetails&id=164261 on 2021-04-21
# Isfiya

Isfiya (en hebreu, עספיא; en àrab, عسفيا) és un poble de gairebé 10.000 habitants situat al cim del mont Carmel a uns 15 km al sud de Haifa, a Israel. La població d'Isfiya és majoritàriament drusa i compta amb una minoria cristiana. Juntament amb Daliyat el-Carmel, també de població drusa, forma el municipi de Ciutat de Carmel.
Isfiya fou fundada a mitjan segle xvii, durant l'Imperi Otomà. L'any 1930 s'hi van trobar diverses restes arqueològiques que incloïen una sinagoga amb mosaics i 4.500 monedes d'or de l'època romana. Al voltant de la ciutat també hi ha el parc nacional del mont Carmel.
# Santa Cruz de Bezana

Santa Cruz de Bezana és un municipi de la Comunitat Autònoma de Cantàbria. Limita al nord amb el Mar Cantàbric, a l'oest amb Piélagos, al sud amb Camargo i a l'est amb Santander. Està situat en la zona d'influència de la capital provincial, per això se li pot enquadrar en la comarca de Badia de Santander. En la pedania de Soto de la Marina tenen lloc les activitats de la mostra de curtmetratges Sotocine.

## Localitats

* Azoños.
* Maoño.
* Mompía.
* Prezanes.
* Sancibrián.
* Santa Cruz de Bezana (Capital), amb 4.199 habitants en 2006.
* Soto de la Marina.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 2.052 | 2.298 | 2.548 | 2.916 | 2.939 | 3.124 | 3.484 | 3.397 | 3.651 | 4.396 | 7.890 | 10.463 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 1749 | 32,23% | 5 |
| PSOE | 1319 | 24,31% | 4 |
| PRC | 982 | 18,10% | 2 |
| AVISCB | 895 | 16,49% | 2 |
Eleccions municipals, 27 de maig de 2007 :
| Partit | Vots | % | Regidors |
| PP | 2378 | 41,23% | 8 |
| PSOE | 1743 | 30,11% | 6 |
| PRC | 693 | 11,97% | 2 |
| AVISCB | 476 | 8,22% | 1 |
# Illa de Lusty Beg

L'illa de Lusty Beg (Irlandès: Lóiste Beag) és una illa situada al Lough Erne, al comtat de Fermanagh, Irlanda del Nord, adjacent a l'illa Boa. L'illa és la ubicació del Lusty Beg Island Resort and Spa, que opera un servei de ferri sota demanda amb l'illa de Boa.

## Referències

* ↑ Gray, Paul. The Rough Guide to Ireland (en anglès). Rough Guides UK, 2011-02-01. ISBN 978-1-4053-8916-7.
# Fórmules de Vincenty

Les fórmules de Vincenty formen un algorisme molt eficient per al càlcul de la distància entre dos punts de la superfície d'un el·lipsoide de revolució. Són utilitzades àmpliament en geodèsia per calcular distàncies sobre la superfície de la Terra atès que requereix un nombre petit d'operacions tot i donar una precisió de 0.5mm (0,000015 "), molt millor que el mètode tradicional de la fórmula del haversine que s'utilitzava anteriorment en trigonometria esfèrica. L'algorisme va ser publicat per Thaddeus Vincenty el 1975.
Utilitza un mètode iteratiu.

## Algorisme

El següent algorisme expressa les fórmules d'una forma senzilla de calcular:
La fórmula pot no tenir solució per a dos punts gairebé antipodals. Limitar el nombre d'iteracions per evitar aquest cas.
L'el·lipsoide més estès és el WGS84, per al qual:

## Exemple per una prova

Cas de prova extret de Geoscience Austràlia, usant WGS-84:

## Vegeu també

* Algorisme de navegació

## Referències

* Direct and Inverse Solutions of Geodesics on the ellipse with application of nested equations . Publicació original de Vincenty.

## Enllaços externs

* Codi font disponible (llicència LGPL) per Chris Veness
# Murtaza Khan (Horda d'Or)

Murtaza Khan fou kan de la Gran Horda, fill i successor d'Ahmad Khan el 1481, sota la superior autoritat del seu germà gran Sayyid Ahmad II.
El 1485 se l'esmenta en la lluita contra el Kanat de Crimea, i els fets són explicats de diverses maneres pels historiadors (vegeu Sayyid Ahmad II). El 1478 Murtaza, que buscava atreure a Nur Devlet a la seva causa, segurament per utilitzar-lo contra Meñli I Giray (germa de Nur Devlet), va enviar un delegat a Moscou amb una carta amable pel crimeà i un yarligh per Ivan III (peremptori) en què li ordenava enviar a Nur Devlet a Crimea; però Ivan III no va obeir i al contrari en va informar al kan de Crimea.
Hauria mort el 1491.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Newfane (Vermont)

Newfane és un poble i seu del Comtat de Windham (Vermont) dels Estats Units d'Amèrica.

## Demografia

Segons el cens dels Estats Units del 2000 Newfane tenia 1.680 habitants, 693 habitatges, i 464 famílies. La densitat de població era de 16,1 habitants per km².
Per edats la població es repartia de la següent manera: un 23,9% tenia menys de 18 anys, un 4,6% entre 18 i 24, un 27,6% entre 25 i 44, un 32,4% de 45 a 60 i un 11,5% 65 anys o més.
L'edat mediana era de 42 anys. Per cada 100 dones de 18 o més anys hi havia 92,8 homes.
La renda mediana per habitatge era de 45.735 $ i la renda mediana per família de 51.328 $. Els homes tenien una renda mediana de 33.882 $ mentre que les dones 27.426 $. La renda per capita de la població era de 22.215 $. Entorn del 4,7% de les famílies i el 5,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Newfane». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Newfane». American Fact Finder. Oficina del Cens dels Estats Units, 12-01-2010.
# Cetopsis montana

Cetopsis montana és una espècie de peix de la família dels cetòpsids i de l'ordre dels siluriformes.

## Morfologia

* Els mascles poden assolir 11,9 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: parts de la conca occidental del riu Amazones.

## Referències

* ↑ uBio (anglès)
* ↑ Spix, J. B. von & L. Agassiz, 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam: Part 1: i-xvi + i-ii + 1-82, Pls. 1-48;, Part 2: 83-138, Pls. 49-101.
* ↑ BioLib (anglès)
* ↑ Vari, R. P., Ferraris, C. J. Jr. & de Pinna, M. C. C., 2005. The Neotropical whale catfishes (Siluriformes: Cetopsidae: Cetopsinae), a revisionary study. Neotropical Ichthyology, 3 (2): 127-238.
* 1 2 3 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* De Pinna, M.C.C., 1995. Monophyly and phylogenetic diagnosis of the family Cetopsidae, with synonymization of the Helogenidae (Teleostei: Siluriformes). Smithson. Contrib. Zool. (571):1-26.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Vari, R.P. i C.J. Ferraris, Jr., 2003. Cetopsidae (Whale catfishes). p. 257-260. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Santa Eulàlia de Palau Borrell

Santa Eulàlia de Palau Borrell és un edifici religiós del municipi de Viladamat (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situada dins del petit nucli de masos que conformen Palau Borrell, a ponent del municipi de Viladamat al qual pertany. L'església es troba adossada a ponent del mas del Batlle, del que forma part.
Petita església d'una sola nau i planta rectangular amb absis de planta trapezoïdal capçat a llevant. La nau està coberta amb una volta de canó bastida amb maons disposats a pla, fruit d'una reforma moderna, mentre que l'absis presenta volta apuntada, està separat de la nau per un envà i dos graons li donen accés. L'arc triomfal és d'arc de mig punt, bastit amb grans dovelles de pedra. El nivell del terra interior es troba rebaixat respecte al del carrer, i els murs estan arrebossats i emblanquinats. Al fons de l'absis hi ha una finestra d'arc de mig punt atrompetada, no visible exteriorment. La façana principal presenta una portalada d'arc de mig punt adovellada, desplaçada a l'extrem sud de la façana. Per la banda interior, l'arc de la porta és rebaixat i bastit amb pedra. A la part superior de la façana hi ha un campanar format per dues pilastres sense arc, amb una petita campana. L'aparell és de còdols i pedra desbastada col·locats en filades seguides. A les cantonades hi ha pedres escairades. Als voltants de la porta actual hi ha restes d'una altra obertura més antiga.

## Història

L'any 1149, en una donació de terres feta per Girberga al monestir de Sant Miquel de Fluvià, surt esmentada l'església de Santa Eulàlia "in locum vocatum collo Palacii" al comtat d'Empúries.
Durant el segle xvi, la Pia Almoina de Girona tenia drets sobre aquesta possessió del monestir. El paborde de la Pia Almoina era considerat senyor alodial del lloc.
L'any 1780, en la signatura d'una concòrdia entre el monestir de Sant Pere de Galligants (agregat a la de Sant Miquel de Fluvià) i el notari Salvador Casals de l'Armentera, sabem que aquest personatge és el possessor del mas del Batlle i de la batllia del monestir. L'església s'utilitza de magatzem i forma part de la propietat del mas del Batlle.

## Referències

* 1 2 3 4 5 «Santa Eulàlia de Palau Borrell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Impact gardening

Impact gardening (lit. català jardineria per impactes) és el procés en el qual els impactes astronòmics fan moure la capa més externa de l'escorça de llunes i altres objectes celestes sense atmosferes. En el cas particular de la Lluna, això és més sovint conegut com a lunar gardening (cat. jardineria lunar). Els cossos planetaris que no tenen una atmosfera, generalment, també no tenen cap procés d'erosió, amb la possible excepció del vulcanisme, i com a resultat de les restes de l'impacte acumulades a la superfície de l'objecte com un aspre "sòl", comunament conegut com a regolita. Els impactes posteriors, especialment per part micrometeorits, agiten i barregen aquest sòl. Durant molt temps s'ha estimat que cada centímetre de la superfície lunar es bolca cada 10 milions d'anys. No obstant això l'anàlisi més recent del satèl·lit LRO, de la cobertura de les ejeccions d'impacte, col·loca la xifra més a uns 80.000 anys.

## Referències

* ↑ G. H. A. Cole, M. M. Woolfson. Planetary Science: The Science of Planets Around Stars. CRC Press, 2002, p. 96.
* ↑ Quantifying crater production and regolith overturn on the Moon with temporal imaging (13 October 2016) doi:10.1038/nature19829

## Bibliografia

* Hartmann «Martian Cratering 7: The role of Impact Gardening». Icarus, vol. 149, 2001, pàg. 37–51. Bibcode: 2001Icar..149...37H. DOI: 10.1006/icar.2000.6532.
* Housen; Wilkening, Laurel L.; Chapman, Clark R.; Greenberg, Richard «Asteroidal Regoliths». Icarus, vol. 39, 3, 1979, pàg. 317–351. Bibcode: 1979Icar...39..317H. DOI: 10.1016/0019-1035(79)90145-3.
# Cabana de Basello

La Cabana de Basello és una cabana de pastors apta per a aixoplugar-se, del tipus refugi bivac del terme municipal d'Alins, a la comarca del Pallars Sobirà.
És a 1.971 m d'altitud, elevat al costat esquerre del Barranc de Baborte, en el vessant de ponent del Serrat de Costa de Lari, a la dreta de la Noguera de Vallferrera. La cabana es troba en el sender que puja cap del circ de Baborte.

## Referències

* ↑ Institut Cartogràfic i Geològic de Catalunya
# Rechoard

Rechoard (en francès Rochechouart) és una ciutat de França, al departament de l'Alta Viena a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 4.093 | 4.059 | 4.196 | 4.053 | 3.985 | 3.665 | 3.831 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1957-1989 | Léon Pagnoux | PCF |
| 1989-2001 | Marcel Corivaud | PCF |
| 2001- | Jean-Marie Rougier | PS |

## Agermanaments

* Oettingen

## Referències

* ↑ Toponímia occitana Arxivat 2012-01-07 a Wayback Machine. a lemosin.net.
# Oregano

Oregano és un navegador comercial pels ordinadors RISC OS. L'oregano és un derivat d'un navegador desenvolupat per Oregan Networks Ltd sota el nom Oregan Media Browser per a dispositius d'electrònica de consum, consoles de jocs i descodificadors IP (Internet Protocol).
# Nevrina

Nevrina és un gènere d'arnes de la família Crambidae.

## Taxonomia

* Nevrina procopia (Stoll in Cramer & Stoll, 1781)
* Nevrina radiata Ghesquière, 1942
* Nevrina verlainei Ghesquière, 1942

## Referències

* ↑ «GlobIZ search». [Consulta: 25 desembre 2018].
# Guerra de la Independència

«Guerra d'Independència o de la Independència» té aquests significats:
* Guerra d'Independència d'Algèria (1954 – 1962), guerra de descolonització.
* Guerra de la independència croata guerra a Croàcia de 1991 a 1995
* Guerra d'Independència cubana
* Guerra de la Independència Espanyola, conflicte bèl·lic entre Espanya i el Primer Imperi Francès (1808 – 1814)
* Guerra d'Independència dels Estats Units
* Guerra de la Independència Irlandesa (1919 – 1921)
* Guerra d'independència de Grècia (1821 – 1829)
* Guerra d'independència de Mèxic
* Guerra d'independència de Romania (1877-1878)
* Guerra d'Independència Turca (1919 – 1922)
* Guerra d'independència de Veneçuela (1811 – 1823)
# Gavina ullblanca

La gavina ullblanca ogavina d'ulls blancs (Ichthyaetus leucophthalmus) és una espècie d'ocell de la família dels làrids (Laridae) que habita costes i illes del Mar Roig i el Golf d'Aden.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo (Zoo de Barcelona); Institut Català d'Ornitologia; TERMCAT, Centre de Terminologia
* ↑ Gavina d'ulls blancs a CERCATERM Rev. 19/03/2012
# Resclosa de la Coma

La Resclosa de la Coma és un embassament que pertany a la Golarda, creat per una petita presa d'obra, situada en el terme municipal de Monistrol de Calders, al Moianès.
Fou construïda a mitjan segle xx per tal de dur aigua a l'Horta de la Coma, des d'on s'havia de bombar cap a la masia de la Coma. No es va arribar mai a posar en funcionament, malgrat que totes les obres estaven fetes.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* Institut Cartogràfic de Catalunya; el nom no surt en el mapa
# Gai Cecili Metel Caprari

Gai Cecili Metel Caprari (en llatí: Lucius Caecilius Q. F. Q. N. Metellus Caprarius) va ser un magistrat romà. Era fill de Quint Cecili Metel Macedònic. Formava part de la gens Cecília, i era de la branca familiar dels Metel. L'origen del seu sobrenom "Caprarius" és desconegut.
Va servir com a legat militar amb Escipió al setge de Numància l'any 133 aC, i el mal tracte que va rebre d'Escipió podria ser a causa de l'enemistat del seu pare amb aquest general i no per manca de mèrits de Metel. L'any 113 aC va ser cònsol amb Gneu Papiri Carbó i va anar a Macedònia on va fer la guerra als tracis, als quals va sotmetre ràpidament. Va obtenir els honors del triomf a conseqüència d'aquestes victòries, el mateix any i el mateix dia que el seu germà Marc Cecili Metel. Va ser censor el 102 aC amb Metel Numídic i després va procurar, juntament amb el seu germà Luci Cecili Metel Diademat, que Numídic tornés del seu exili l'any 99 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1058.
# Real Santander Foot-ball Club

El Real Santander Foot-ball Club fou un antic club de futbol espanyol de la ciutat de Santander.
Va ser fundat el 1907 per integrants de la Unión Ciclista Santanderina. El 21 de març diversos membres se'n separaren i crearen el nou club presidit pel noruec Federico Linaae com a president. El 1910 va rebre el títol de Reial. Disputà la Copa del Rei de l'any 1911, primer club de Cantàbria en fer-ho.
L'any 1912 va absorbir un altre club de la ciutat anomenat Santander Sporting Club (fusió de Comercial i Sportiva España el 1910). Desaparegué el 1915, passant molts dels seus jugadors a un altre club de la ciutat, el Racing Club de Santander.

## Referències

* ↑ Fernando Arrechea. «El archivo general de palacio y el fútbol español: los clubs». Cuadernos de Fútbol, 01-10-2013. [Consulta: 5 octubre 2013].
* ↑ Racing de Santander a la futbolteca